
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός οικοπέδου σαν τυφλού στο Ν. Δράμας. 1 

Καθορισμός ορίων, όρων και περιορισμών δόμησης στους οικισμούς Ν. 
Καλλΐστη, Ανθοχώρι, Ν. Σάντα και Μαρώνεια, του Ν. Ροδόπης. . 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ-ΠΕ 2518 (1) 

Χαρακτηρισμός οικοπέδου σαν τυφλού στο Ν. Δράμας. 

Ο ΝΟΜΑΡΧΗΣ ΔΡΑΜΑΣ 

' Εχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων, 
κωμών κ.λ.π.», όπως μεταγενέστερα τροποποιήθηκαν και συμπληρώ¬ 
θηκαν και ειδικότερα τα άρθρα 3, 9 και 70 αυτού. 

2. Το Ν. 1577/85 «περί Γ.Ο.Κ.». 

3. Το Ν.Δ. 314/1963 «περί χορήγησης στον Υπουργό Βόρειας 
Ελλάδας και τους Νομάρχες αρμοδιότητες έγκρισης, τροποποιήσης 
κ.λπ. σχεδίων πόλεων και κωιιών». 


4. Το Νόμο 1558/26.7.85 «περί σύστασης Υπουργείου Περιβάλλο¬ 
ντος, Χωροταξίας και Δημοσίων Έργων». 

5. Τον οικιστικό Νόμο 1337/83. 

6. Το πρακτικό με αριθμό 5/28.4.1986 του Συμβουλίου Χωρο¬ 
ταξίας, Οικισμού και Περιβάλλοντος Τμήματος Νομού Δράμας με 
το οποίο γνωμοδοτεί υπέρ του χαρακτηρισμού σαν τυφλού του οικο¬ 
πέδου με αριθμό ιδιοκτησίας 158 που εμπίπτει στο 5 Ο.Τ. του 
οικισμού Πετρούσα Ν. Δράμας, ιδιοκτησίας του κ. Βόλακλη Δημη- 
τρίου του Δημητρίου, αποφασίζουμε: 

1. Εγκρίνουμε τον χαρακτηρισμό σαν τυφλού του οικοπέδου με 
αριθμό 158 που βρίσκεται μέσα στο 5 Ο.Τ. του εγκεκριμένου ρυμοτομι¬ 
κού σχεδίου του οικισμού Πετρούσα Ν. Δράμας. 

2. Επιτρέπεται στο οικόπεδο αυτό η δόμηση σύμφωνα με τις διατά¬ 
ξεις του Ν. 1577/18.12.1985 (άρθρο 14). 

3. Η απόφαση αυτή μαζί με το σχετικό τοπογραφικό διάγραμμα που 
τη συνοδεύει, να δημοσιευθεί στην Εφημερίδα της Κυβερνήσεως. 

Δράμα, 2 Ιουνίου 1986 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

Αριθ. ΤΠΠΕ 527 (2) 

Καθορισμός ορίων, όρων και περιορισμών δόμησης στους οικισμούς 
Ν. Καλλίστη, Ανθοχώρι, Ν. Σάντα και Μαρώνεια, του Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΈ. 

5. Τη 27/86 γνωμοδότηση του Συμβουλίου ΧΟΠ του Νομού. 

6. Τις υπ’ αριθ. 4/86, 38/85, 53/85, 55/85 αποφάσεις των Κοινοτι¬ 
κών Συμβουλίων Ν. Καλλίστης, Αράτου, Ν. Σάντας και Μαρώνειας, αποφα¬ 
σίζουμε: 

I. Καθορίζουμε τα όρια των οικισμών Ν. Καλλίστης, Ανθοχωρίου, 
Ν. Σάντας και Μαρώνειας του Ν. Ροδόπης, όπως αυτά φαίνονται 
στα συνοδευτικά της παρούσας σχεδιαγράμματα σε κλίμ. 1:5.090, 
που αποτελούν αναπόσπαστα μέρη της απόφασης αυτής και συντά¬ 
χθηκαν βάσει στοιχείων χαρτών και επιτόπου ελέγχου, και όπως διορ¬ 
θώθηκαν με κόκκινο μελάνι από το ΣΧΟΠ. 

II. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

Α. ΓΕΝΙΚΟΙ ΟΡΟΙ ΔΟΜΗΣΗΣ ' 1 

1. Εντός των ορίων των οικισμών ισχύουν οι γενικοί όροι δόμησης που 
προβλέπονται από το Π.Δ. ΦΕΚ 181 Δ/3.5.1985 και για τους οικισμούς 
Ν. Καλλίστης, Ανθοχωρίου, Ν. Σάντας, αρτιότητα γηπέδου 300 τ.μ. 

2. Για τον οικισμό Μαρώνειας και για το εκτός του εγκεκριμένου 
ρυμοτομικού σχεδίου τμήμα (μη συνεκτικό) αρτιότητα 1000 τ.μ. 


3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Για τον οικισμό Μαρώνειας: Τους ειδικούς όρους δόμησης που 
αναγράφονται στην καρτέλλα που συνοδεύει την παρούσα. 

III. Κατηγοριοποίηση 

1. Οικισμός Ν. Καλλίστης: Κρίνεται σαν οικισμός μη περνχσηκός, μη 
παραλιακός, μη τουριστικός, αδιάφορος, φθίνων, συνεκτικός και μικρού με¬ 
γέθους. 

2. Οικισμός Ανθοχωρίου: Κρίνεται σαν οικισμός μη περιαστικός, μη 
παραλιακός, μη τουριστικός, αδιάφορος, φθίνων, συνεκτικός και μικρού με¬ 
γέθους. 

3. Οικισμός Ν. Σάντας: Κρίνεται σαν οικισμός μη περιαστικός, μη 
παραλιακός, μη τουριστικός, αδιάφορος, στάσιμος, συνεκτικός και μεσαίου 
μεγέθους. 

4. Οικισμός Μαρώνειας: Κρίνεται σαν οικισμός τουριστικός, ενδιαφέ¬ 
ρων, φθίνων, συνεκτικός και μεσαίου μεγέθους. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και ΠΕ της Νομαρχίας 
ώστε να εξασφαλίζεται η συνέχεια των υπαρχόντων κοινόχρηστων 
χώρων σύμφωνα με τα οριζόμενα στις διατάξεις της παρ. 1 του 
άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κοιτά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγροιμμα οριοθέτησης των οικισμών που 
τη συνοδεύουν, να δημοσιευθεί στην Εφημερίδα της Κυβερνήσεως. 

Κομοτηνή, 22 Μαΐου 1986 
Ο Νομάρχης 
ΖΗΣΗΣ ΜΠΕΚΟΣ 

Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞΙΑΣ 

Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞ IΑΣ 






















